Al șaptelea battle de la Chefi la cuțite sezonul 13 a adus o victorie pentru echipa verde turcoaz a lui Orlando Zaharia. Duelul s-a dat între echipe galbenă a lui Alexandru Sautner și echipa roz a lui Richard Abou Zaki. Surpriza a fost mare atunci când Irina Fodor a anunțat că Vlad Niculici (Mr. Cheesecake) a fost eliminat în ediția 21 a emisiunii Chefi la cuțite sezonul 13, difuzată pe 6 mai 2024. Alexandru Sautner a avut o reacție neașteptată când s-a aflat cine părăsește show-ul de la Antena 1, după duel.
Ce concurent a fost eliminat de la Chefi la cuțite sezonul 13. Ce s-a întâmplat în ediția 21 din 6 mai 2024
Al șaptelea battle a fost câștigat de echipa verde turcoaz a lui Orlando Zaharia, așa că la duel au intrat concurenții din echipa galbenă și cea roz. Emoțiile au fost mari și toți au așteptat cu nerăbdare să afle ce temă de gătit le-a pregătit Irina Fodor pentru confruntarea individuală.
Cloșurile au apărut și așa au ieșit la iveală condimentele: flori de lavandă, șogran, asmățui, ghimbir, foi de dafin, anason, galgant, boabe de tonka, lemongrass, curry, cardamon.
Concurenții au reușit să pregătească farfurii mult mai reușite decât în ediția anterioară, lucru ce i-a impresionat din plin pe cei patru jurați.
După degustare, Irina Fodor s-a întâlnit cu Orlando Zaharia, Richard Abou Zaki, Alexandru Sautner și Ștefan Popescu și cu echipele care au fost la duel și a început să anunțe notele. De data aceasta, Irina Fodor a anunțat că cine a fost eliminat de la Chefi la cuțite pleacă acasă cu un punctaj mare, de 11 puncte.
Vlad Niculici (Mr. Cheesecake) a fost eliminat de la Chefi la cuțite sezonul 13. Ce reacție a avut Alexandru Sautner, în ediția din 6 mai 2024
Emoțiile au atins cote maxime pentru Alexandru Sautner, atunci când și-a dat seama că în platou au mai rămas doi concurenți din echipa sa: Mr. Cheesecake (Vlad Niculici) și Iulia Maria Creangă.
„Nici nu pot să mă uit la ei”, a zis juratul, îndurerat.
Irina Fodor a zis apoi că cel mai mic punctaj a fost obținut de Mr. Cheesecake, așa că el este concurentul eliminat de la Chefi la cuțite sezonul 13, în ediția 21 din 6 mai 2024.
„Faptul că am ajuns până în al șaptelea battle e deja o realizare. Sunt foarte, foarte mulțumit de parcursul meu aici. Cu siguranță mi-aș fi dorit să merg mai departe, dar ăsta e concursul. A fost o experiență frumoasă, din care am învățat foarte multe lucruri. Eu nu mă opresc aici”, a zis concurentul.
„O să fie greu!”, au zis cei din echipa galbenă, după ce au rămas doar patru.
Tot ce trebuie să știi despre sezonul 13 Chefi la cuțite. Edițiile integrale se văd în AntenaPLAY
Edițiile integrale din sezonul 13 Chefi la cuțite pot fi vizionate pe AntenaPLAY.
Chefi la cuțite, 6 mai 2024. Ce concurent a primit punctajul maxim după duel. Surpriză de proporții pentru toți cei prez...